Mapolesa a teteka monna le ho mo lokolla a sa mo isa khotla – moafrikafmradio: The Most Authoritative Radio Ever!
Mapolesa a teteka monna le ho mo lokolla a sa mo isa khotla
Monna oa Makhalaneng Ha-Tlali, Maseru, o re mapolesa a Ha Thamae, a ba a mo tetekile le ho mo koalla setokising, a nto mo lokolla a sa mo qosa, ka ’momori oa oona le mosali oa hae ea tsamaileng ka thepa eohle ea lelapa la bona, a tseka ha a khalemella mora oa bona ho tsamaea le bosiu.
Monghali Sello Lejone o re mapolesa a Ha-Thamae, a ne a fihle ho eena a tsamaea le mohats’ae le bana ba bona ba babeli, a ’molella hore o sotla bana, ea ba a se a mo teteka, a ba a mo nkela sepoleseng sa Ha-Thamae, a lokolloa ka le hlahlamang, a sa isoa khotla ho ea balloa qoso.
Lehakoe la Litaba le hlotsoe ho buisana le mosali oa molli, hobane mohala o neng o fanoe ke molekane oa hae o ne o utloahala o sa sebetse, empa o ntse a buletsoe mamati, ho fana ka lehlakore la hae. Hlephe.
Previous PostMahokela a Semenanyane a its’oarela ’melaelloa oa bosholu ba liphoofoloNext PostProbono e re LCN ke eona e lokelang ho jarisoa lekoko la likhetho tsa ABC